open-index/open-wikipedia-markdown huggingface dataset:
פאלה אלפיטור

**פאלה אלפיטור** (באיטלקית: **Pala Alpitour**), המוכרת גם בשם **פאלאולימפיקו** (**PalaOlimpico**), היא זירה רב-תכליתית הממוקמת ברובע סנטה ריטה בטורינו שבאיטליה, וממוקמת בסמוך לסטאדיו אולימפיקו. פאלה אלפיטור נחשבת לזירת הספורט המקורה הגדולה ביותר באיטליה. הזירה נבנתה במקור בעלות של 87 מיליון יורו לאולימפיאדת החורף ב-2006, ויחד עם טורינו אספוזיציוני , אירחה את אירועי ההוקי קרח של האולימפיאדה.

ב-8 באוקטובר 2021 נודע כי היא צפויה לארח את אירוויזיון 2022.

## קישורים חיצוניים

* 

## הערות שוליים

קטגוריה:טורינו: ספורט
קטגוריה:טורינו: מבנים
קטגוריה:אולמות כדורסל באיטליה
קטגוריה:אולימפיאדת טורינו (2006)
בחזקת חף מפשע

**בחזקת חף מפשע** (באנגלית: **Presumed Innocent**) הוא מותחן פשע אמריקאי משנת 1990 בבימויו של אלן ג'יי פאקולה, עם האריסון פורד, ראול ג'וליה, בריאן דנהי, גרטה סקאקי ובוני בדליה בתפקידים הראשיים.

התסריט מבוסס על הרומן "בחזקת חף מפשע" של  משנת 1987. העלילה היא על פרקליט בכיר שנאשם ברצח עמיתתו ופילגשו וחושפת את המתחים והשחיתויות במערכת המשפט שגורמים לעיוותי דין ולפסיקה שגויה.

חלק מהעלילה נחשף בפלאשבקים.

הסרט זכה להצלחה מסחרית גדולה ולביקורות חיוביות רבות.

הסרט היה מועמד לפרס אדגר על התסריט.

## תקציר העלילה
רוזאט "ראסטי" סביץ' (האריסון פורד) הוא פרקליט בכיר ויד ימינו של התובע המחוזי ריימונד הוגרט (בריאן דנהי). הוא נשוי לברברה (בוני בדליה) ואב לילד נאט (ג'סי ברדפורד). הורגרט מטיל עליו לחקור במהירות את פרשת רצח הפרקליטה קרולין פולימוס (גרטה סקאקי). הבחירות לתובע המחוזי עומדות בפתח והוא זקוק לפתרון הפרשה כדי להביס את מתחריו ניקו דלגארדיה (טום מרידוסיאן) ותומי מולטו (ג'ו גריפאסי) הנושפים בערפו.

ראסטי מקבל את המשימה בחוסר רצון ולא מגלה כי בינו לבין קרולין היה קשר אינטימי עמוק בעבר. לשם החקירה הוא לוקח בלש קרוב נאמן לו - דן ליפרנזר (ג'ון ספנסר). קרולין היא פרקליטה שאפתנית ומניפולטיבית ושואפת להתקדם דרך מיטותיהם של פרקליטים ושופטים. הרומן שלה עם ראסטי החל כשהם עבדו על מקרה של התעללות אם בבנה הקטן (ג'וזף מאזלו) וזכו בתביעה הודות לנאום מרשים של ראסטי. רק לאחר שראסטי מודיע לה כי אין בכוונתו לרוץ למשרת התובע המחוזי היא מנתקת את הקשר אתו כי כבר לא יוכל להועיל לה. ברברה אשתו יודעת על הרומן שלה עם ראסטי.

קרולין קיימה יחסים גם עם הורגן וגם עם השופט ליטל לארן (פול וינפילד) שהתמנה לשפוט בפרשת הרצח. בזירת הרצח מתגלה כוס עם טביעות אצבעותיו של ראסטי וכן דיאפרגמה עם תאי זרע מתים מקבוצת דם A כמו של ראסטי. מכשיר הרצח לא התגלה.

ראסטי נעצר כחשוד ברצח ומשוחרר בערבות גבוהה עד למשפטו. בינתיים נערכות בחירות והוגרט מפסיד לטובת דלגארדיה ומולטו שכעת משימתם היא להרשיע את ראסטי.

ראסטי שוכר את שירותו של עו"ד "סאנדי" סטרן (ראול ג'וליה). הוא מצליח לבלבל את הפתולוג ששלף את הדיאפרגמה עם תאי הזרע, כאשר הוא מגלה להפתעת כולם כי קרולין עברה קשירת חצוצרות וכי לא הייתה זקוקה לדיאפרגמה וקוטל זרע כפי שהפתולוג טוען ששלף מגופה וכי קרוב לוודאי ששלף אותה מגופה אחרת. עדותו של הפתולוג מתרסקת. התביעה גם לא מצליחה להוכיח שראסטי היה בביתה ביום הרצח וגם מכשיר הרצח לא נמצא.

בינתיים מגלה ליפרנזר כי לפני חמש שנים חקרו קרולין ומולטו מקרה של הטרדה מינית והציעו לנאשם שישלם 1,500 דולר שוחד לשופט לארן ליטל שזיכה אותו. העובדה הזאת מועברת לשופט והוא ממהר לסיים את המשפט בזיכויו של ראסטי מחוסר הוכחות.

ראסטי חוזר לביתו ומגלה שם את מכשיר הרצח טבול בדם. ברברה מתוודה שזו היא שרצחה את קרולין כנקמה והחדירה את הדיאפרגמה לגופה (היא לא ידעה שקרולין עברה קשירת חצוצרות).

ראסטי נדהם, הוא יודע כי אין אפשרות להאשים שני אנשים באותו רצח והוא יצטרך לחיות עם העובדה הזאת למען שלמות משפחתו.

## צוות השחקנים

## קישורים חיצוניים

* קדימון לבחזקת חף מפשע, באתר יוטיוב
* 

קטגוריה:סרטי מתח אמריקאיים
קטגוריה:סרטי 1990
קטגוריה:סרטי בית משפט אמריקאיים
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטי האריסון פורד
קטגוריה:סרטי פשע אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
קטגוריה:סרטים שצולמו בניו ג'רזי
קטגוריה:סרטים עם מוזיקה מאת ג'ון ויליאמס
פורדרסטודר

**פורדרסטודר** (בבווארית: **Vorderstoder**) היא עיירה במחוז קירכדורף אן דר קרמס שבמדינת אוסטריה עילית באוסטריה. 

## גאוגרפיה
העיירה פורדרסטודר שוכנת באזור המנהלי טראונפירטל. כ-55% מאדמות העיירה מיוערות, ו-25% הן אדמות חקלאיות.

## קישורים חיצוניים

* 

קטגוריה:אוסטריה עילית: יישובים
ליבריה במלחמת העולם הראשונה

**מעורבותה של [[ליבריה]] ב[[מלחמת העולם הראשונה]]** החלה ב-4 באוגוסט 1917, אז הכריזה מלחמה על הקיסרות הגרמנית והצטרפה למדינות ההסכמה.

## היסטוריה
ליבריה הייתה מדינה ענייה ולא יציבה, ולפני פתיחת מלחמת העולם הראשונה - הקיסרות הגרמנית הייתה אחראית על כ-75% מסחר החוץ שלה. המלחמה גרמה לפגיעה קשה בכלכלת הקיסרות הגרמנית, וכתוצאה ישירה מכך - לפגיעה אנושה בכלכלת ליבריה.

על אף שפתיחת המלחמה מנעה מליבריה את היכולת הכלכלית לרכוש נשק, ארצות הברית הסכימה למכור לליבריה כלי נשק בחצי מחיר כדי שהצבא הליברי יוכל להגן על המדינה מהתקוממויות פנימיות.

עם פריצת המלחמה הסתלקו כל הנציגים הגרמניים הרשמיים מליבריה, אך מספר קטן של נציגים נותרו במדינה על מנת להפעיל תחנת טלגרף אחת ששכנה במונרוביה.

ב-6 באפריל 1917 הכריזה ארצות הברית מלחמה על הקיסרות הגרמנית, וב-4 באוגוסט עשתה זאת ליבריה בעקבותיה, תוך שהיא מסלקת את הנציגים הגרמניים מתחנת הטלגרף. ביוני 1918 השמידה צוללת גרמנית את שאריות תחנת הטלגרף.

ליבריה שלחה חיילים לסייע במערכה בצרפת, אך הם לא לקחו חלק פעיל בקרבות.

באפריל 1918 הלאימה ליבריה נכסים גרמניים במדינה, מה שגרם לחברות הגרמניות שעדיין נותרו במדינה להסתלק, דבר שהחמיר את מצבה הכלכלי של ליבריה. מצבה החמיר אף יותר לאחר שצוללות גרמניות מנעו יציאה של ספינות מליבריה.

בשל היותה חלק ממדינות ההסכמה - קיבלה ליבריה איגרות מלחמה מארצות הברית, אם כי תמיכה זו באה לקיצה בתום המלחמה. נשיא ארצות הברית וודרו וילסון ניסה להוביל הצעה לתמיכה פיננסית בליבריה בשל תמיכתה בפעילות מדינות ההסכמה וסיועה בסילוק הקיסרות הגרמנית מאפריקה, אך ההצעה נבלמה על ידי הסנאט של ארצות הברית.

## ראו גם
* ליבריה במלחמת העולם השנייה

## הערות שוליים

קטגוריה:מלחמת העולם הראשונה לפי מדינה
קטגוריה:ליבריה: היסטוריה
All I Want (שיר של קודאליין)

"**All I Want**" (בעברית: "**כל מה שאני רוצה**") הוא סינגל של הלהקה האירית קודאליין. השיר יצא, על ידי בי-יוניק רקורדס, ב-8 באוקטובר 2013, כסינגל רביעי מתוך אלבום האולפן הראשון של הלהקה, *In a Perfect World*.

נכון לאוקטובר 2021, השיר הושמע למעלה מ-692 מיליון פעמים בספוטיפיי.

## וידאו קליפ
הווידאו קליפ לשיר, שבוים על ידי סטיבי ראסל, יצא בשני חלקים. החלק הראשון של הווידאו קליפ, שהועלה בערוץ היוטיוב של הלהקה ב-9 בספטמבר 2012, נצפה למעלה מ-200 מיליון פעמים. החלק השני של הווידאו קליפ, שהועלה בערוץ היוטיוב של הלהקה ב-4 באוקטובר 2013, נצפה למעלה מ-63 מיליון פעמים. הווידאו קליפ זכה בקטגוריית הווידאו קליפ הרוק/אינדי הטוב ביותר בפרסי הווידאו קליפים הבריטי .

## במדיה
השיר הופיע בפסקול הסרט אשמת הכוכבים וכן בפרק הפיילוט של הסדרה *The Royals*.

הוא הופיע גם בפרק השני של העונה התשיעית של האנטומיה של גריי, "Remember The Time", במהלך הודעה קולית של מרדית לכריסטינה.

השיר הופיעה גם בעונה החמישית של יומני הערפד.

גרסה של השיר הופיעה בסרטון "Year in Search" השנתי של גוגל שהועלה ביוטיוב ב-12 בדצמבר 2012.

השיר הופיע בסרטון המחווה של Turner Classic Movies לשנת 2014, "TCM Remembers" שהנציחה את כל אנשי הבידור שמתו במהלך השנה.

השיר הושמע בסרט גרימסבי.

השיר הופיע במהלך הסרטון "In Memorium" של פרס גילדת שחקני המסך ב-2021.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2013
קטגוריה:סינגלים מ-2014
קטגוריה:שירי קודאליין
קטגוריה:שירים באנגלית
קטגוריה:שירי רוק אלטרנטיבי
די. בי. וודסייד

**דויד בריאן וודסייד** (באנגלית: **David Bryan Woodside**; נולד ב-25 ביולי 1969) הוא שחקן אמריקאי. מוכר בעיקר בזכות תפקידו כוויין פאלמר בסדרת הטלוויזיה "24", כג'ף מאלון בסדרת הטלוויזיה "Suits" וכאמנאדיל בסדרת הטלוויזיה "לוציפר".

## ביוגרפיה
וודסייד נולד בשכונת ג'מייקה שברובע קווינס בניו יורק. הוא למד לתואר ראשון באוניברסיטת אולבני, וקיבל תואר שני מבית הספר לדרמה של אוניברסיטת ייל.

## קריירה
בשנים 2002–2003 שיחק בתפקיד משני בסדרת הטלוויזיה "באפי ציידת הערפדים", כשגילם את דמותו של רובין ווד במשך 14 פרקים.

בשנים 2003–2004 ו-2006–2007 גילם את ויין פאלמר ב-48 פרקים של סדרת הטלוויזיה המצליחה "24".

בשנים 2011–2014 שיחק בתפקיד ראשי בסדרת הטלוויזיה "הרווקות"  בתפקיד מלקולם פרנקס.

בשנים 2014–2016 ו-2018 גילם את דמותו של ג'ף מאלון בסדרת הטלוויזיה המצליחה "Suits", וב-2019 המשיך לגלם את הדמות גם בסדרת הספין אוף שלה - פירסון.

בשנים 2016–2021 שיחק בתפקיד ראשי בסדרת הטלוויזיה המצליחה "לוציפר", כשגילם את אמנאדיל, אחיו של לוציפר ובנו הבכור של אלוהים.

הוא שיחק כאורח במספר סדרות טלוויזיה, כגון "הפרקליטים", "האנטומיה של גריי", "מרפאה פרטית", "מונק", "קוד שרוף" ועוד.

ב-2023 שיחק בקומדיה הרומנטית של נטפליקס "המציאה המושלמת" לצדה של גבריאל יוניון. בהמשך, הופיע בסדרת המותחן הטלוויזיוני של נטפליקס "סוכן הלילה" בתור סוכן FBI שנפצע בעבר בעת מילוי תפקידו. 

## חיים אישיים
בשנים 2008–2010 היה במערכת יחסים עם השחקנית גולדן ברוקס. בשנת 2009 נולדה לזוג בת.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אולבני
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1969
סקרלט אסטבז

**סקרלט אסטבז** (באנגלית: **Scarlett Estevez**; נולדה ב-4 בדצמבר 2007) היא שחקנית ומדבבת אמריקאית.

## ביוגרפיה
אסטבז נולדה בלוס אנג'לס, קליפורניה, ב-4 בדצמבר 2007, וכבר בגיל שלוש השתתפה בפרסומות לאומיות. 

היא אחייניתה של השחקנית ליזה וייל.

## קריירה
בשנת 2013 שיחקה בסרט הקצר "The Magic Bracelet". באותה שנה שיחקה גם בסרט "And Then There Was You".

בשנת 2015 שיחקה בסרט הטלוויזיה "The Massively Mixed-Up Middle School Mystery" של ערוץ ניקלודיאון.

באותה שנה שיחקה גם בסרט "גבר גבר" בתפקיד מייגן, וב-2017 שיחקה את אותו תפקיד גם בסרט ההמשך.

בשנים 2016–2021 גילמה את טריקסי אספינוזה-דקר בסדרת הטלוויזיה המצליחה "לוציפר".

משנת 2017 מדבבת אסטבז את דמותה של אסמה לואיז בסדרת הטלוויזיה המונפשת "If You Give a Mouse a Cookie" .

בשנת 2018 דיבבה את איזי בסרט ההנפשה "הגרינץ'".

בשנים 2019–2020 ו-2021 שיחקה את גוון בעונות הרביעית והחמישית של קומדיית המצבים "קיקיוואקה: מחנה קיץ".

בשנה 2021 שיחקה את הדמות הראשית בשם רוינה בסרט הטלוויזיה "*Christmas...Again?!*".

בשנת 2022 שיחקה בתפקיד ראשי בסדרת גיבורי העל לבני נוער "*Ultra Violet & Black Scorpion" אשר שודרה ב*ערוץ דיסני.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:ערוץ דיסני: שחקנים ומנחים
קטגוריה:אמריקאיות שנולדו ב-2007
פצ'רסק (רובע)

**פצ'רסק** (באוקראינית: **Печерський район**) הוא רובע או ראיון של קייב, עיר הבירה של אוקראינה.

פצ'רסק הוא הרובע הקטן ביותר של קייב מבחינת שטח ואוכלוסייה, הממוקם בחלקה המרכזי של קייב בגדה הימנית של הדנייפר. על שטחו שוכנים, בנוסף למוסדות תעשייתיים, מדעיים, חינוכיים ותרבותיים, לשכת נשיא אוקראינה, ארמון מרינסקי, הראדה העליונה, ממשלת אוקראינה, הבנק הלאומי של אוקראינה, הפרקליטות של אוקראינה, מרכז הספורט הלאומי אולימפיסקי, המשרדים הראשיים של בנקים ותאגידים אוקראינים רבים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קייב: רבעים
ביר אתיופי

**ביר אתיופי** (באמהרית: **ብር**) היא ההילך החוקי של אתיופיה מאז 1931. ביר אחד מחולק ל-100 סאנטים.

לפני 1976 הביר האתיופי כונה מחוץ לאתיופיה "דולר אתיופי". משנת 1976 ואילך השם הרשמי של המטבע מחוץ לאתיופיה הוא ביר אתיופי.

הביר האתיופי היה גם המטבע הרשמי של אריתריאה עד שהוחלף על ידי הנאקפה.

## ראו גם
* כלכלת אתיופיה

## קישורים חיצוניים

קטגוריה:אתיופיה: כלכלה
קטגוריה:מטבעות אפריקה
רילמי 7

**רילמי 7** (באנגלית: **realme 7**) הוא טלפון חכם מבוסס אנדרואיד, המיוצר על ידי חברת רילמי. המכשיר הוכרז ב-10 בספטמבר 2020. רילמי משווקת את המכשיר עם זכוכית העמידה מפני התנפצויות.

## מפרט
### חומרה
המכשיר מצויד במסך מגע קיבולי מסוג "IPS LCD" בגודל 6.5 אינץ' וברזולוציית 1080x2400 פיקסלים. המסך מסוג "קורינג גורילה גלאס 3".

המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 2.0 ג'יגה הרץ, וה-2 הנותרות פועלות בתדר עבודה של 2.05 ג'יגה הרץ. במכשיר ישנה מערכת על שבב מדגם Helio G95 SoC מתוצרת מדיאטק. למכשיר אחסון פנימי בנפח 128 ג'יגה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 5000 מיליאמפר-שעה, שאינה ניתנת להסרה, במתח טעינה מהירה בת 30 וואט.

#### מצלמה
המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה ראשית ברזולוציה 64 מגה פיקסל; מצלמת זווית רחבה ברזולוציה 8 מגה פיקסל; מצלמת מאקרו ברזולוציה 2 מגה פיקסל; מצלמת עומק ברזולוציה 2 מגה פיקסל; כמו כן, במכשיר ישנה מצלמה קדמית ברזולוציה 16 מגה פיקסל.

### תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של רילמי - Realme UI. ניתן לשדרוג לגרסה 11 לממשק המותאם של רילמי - Realme 2.0.

## קישורים חיצוניים

* 

## הערות שוליים

קטגוריה:מכשירים שהושקו ב-2020
קטגוריה:טלפונים סלולריים של רילמי
אבישי חורי

**אבישי חורי** (נולד ב-5 באפריל 1992) הוא משורר, סופר ומחזאי ישראלי.

## ביוגרפיה
אבישי חורי נולד וגדל בבאר שבע.

בילדותו למד במסגרות חינוך דתיות בדרום הארץ, ולאחר מכן למד והדריך במכינה הקדם-צבאית בית ישראל בירושלים.

בצבא שירת ככתב ועורך בעיתון במחנה. לאחר שחרורו טייל במזרח הרחוק, היה רועה צאן בחוות הר הרוח ועסק ברכיבה טיפולית.

החל משנת 2019 עוסק בעריכת תוכן בבית אבי חי ומנחה סדנאות כתיבה ואירועי תרבות.

## יצירתו
אבישי חורי כתב מגיל צעיר, וטקסטים פרי עטו פורסמו לאורך השנים בעיתונות ובכתבי העת המרכזיים לשירה.

בשנת 2017 סיפורו "המילים של עופרה אורֵאו" זכה במקום השני בתחרות הסיפור הקצר של עיתון הארץ.

### איך עושה תהום (2018)
בשנת 2018 יצא לאור ספר שיריו הראשון "איך עושה תהום" בעריכת טל ניצן ובהוצאת פרדס. הספר הוא מסע פואטי-אוטוביוגרפי העוסק בין היתר במשפחתו, בילדותו, בתהליכי יציאה בשאלה ובהשלמה עם זהות הומוסקסואלית.

הספר זכה בפרס שרת התרבות לספרי ביכורים (תשע"ט), בציון לשבח בפרס רעיית נשיא המדינה לשירה עברית (2019) ובפרס שר התרבות למשוררים בתחילת דרכם (2021).

השיר "דע", הפותח את הספר, הולחן על ידי שי צברי ואלון לוטרינגר, ובתחילת שנת 2021 יצא לרדיו כסינגל בביצועו של צברי.

שירים נוספים מהספר הולחנו על ידי האומנים אורי אלבוחר, ליאנדרו דומינגז ועומר קורן.

### קראו לי אושר (2021)
ספר הפרוזה הראשון של חורי, "קראו לי אושר" יצא לאור בנובמבר 2021 בעריכת נוית בראל ובהוצאת פרדס.

### מה שאיחרנו להציל (2024)
ספר השירה השני של חורי, "מה שאיחרנו להציל", יצא לאור ב-2024 בעריכת טל ניצן ובהוצאת לוקוס. על הספר זכה בפרס לעידוד היצירה בתחום השירה של אקו"ם.

### הילדה שצחקה בחלום: מחזמר בעקבות שירי לאה גולדברג (2026)
ב-2026 עלה בבית אבי חי המחזמר "הילדה שצחקה בחלום: מחזמר בעקבות שירי לאה גולדברג לילדים" שכתב אבישי חורי וביימה יערה רשף נהור.

## קישורים חיצוניים
כתבי אבישי חורי בפרויקט בן יהודה.
* 
* 
* כאן שיר | אבישי חורי - אהבה, תאגיד השידור הישראלי, 6 באפריל 2017
* 
* 
* 
* 
* 
* 
* 

## הערות שוליים

קטגוריה:בוגרי מכינות קדם-צבאיות
קטגוריה:זוכי פרס אקו"ם
קטגוריה:זוכי תחרות הסיפור הקצר של "הארץ"
קטגוריה:משוררים ישראלים
קטגוריה:משוררים להט"בים ישראלים
קטגוריה:סגל במחנה
קטגוריה:סופרים ישראלים
קטגוריה:ישראלים שנולדו ב-1992
קטגוריה:מחזאים ישראלים
הר פיירווד'ר (רכס פיירווד'ר)

**הר פיירווד'ר** (באנגלית: **Mount Fairweather**; באופן רשמי, בקנדה, נקרא: **Fairweather Mountain**; אבל בפועל נעשה שימוש בשם: **Mount Fairweather** גם בקנדה), הוא הר ברכס פיירווד'ר, בהרי סנט אליאס; ההר ממוקם על הגבול בין מדינת אלסקה שבארצות הברית, לבין פרובינציית קולומביה הבריטית שבקנדה. בשל היותו על הגבול, ההר ממוקם על הגבול בין הפארק הלאומי גליישר ביי שבאלסקה, לבין הפארק הפרובינציאלי טאשנשיני-אלסק שבפרובינציית קלומביה הבריטית. בשל היותו על הגבול - הוא מוכר גם בשם "**פסגת גבול מספר 164**" (באנגלית: **Boundary Peak 164** או: **US/Canada Boundary Point #164**), בדומה לפסגות רבות אחרות לאורך מקטע גבול זה.

גובהו של הר פיירווד'ר 4,653 מטרים מעל פני הים, והוא ההר הגבוה ביותר בקולומביה הבריטית, ה-8 בגובהו בקנדה, וה-7 בגובהו בארצות הברית; הר פיירווד'ר הוא ההר ה-18 בגובהו ביבשת אמריקה הצפונית.

הר פיירווד'ר מתנשא לגובה של 3,961 מטרים מעל סביבתו.

הר פיירווד'ר הוא ההר ה-6 בהתנשאותו בקנדה, ה-18 בהתנשאותו ביבשת אמריקה הצפונית, וה-26 בהתנשאותו בעולם.

ההר ממוקם במרחק של 20 קילומטרים מחוף האוקיינוס השקט.

## היסטוריה
### מקור השם

שמו של ההר ניתן לו ב-3 במאי 1778 על ידי קפטן ג'יימס קוק, ככל הנראה בשל מזג האוויר הטוב במיוחד שהייתה בעת מתן השם. באנגלית "פיירווד'ר" משמעו "מזג אוויר נוח" או "מזג אוויר נאה".

השם תורגם לשפות רבות:
* הוא נקרא "הר בוטום" (בצרפתית: **Mt. Beautemps**; מילולית, בצרפתית: "מזג אוויר נאה") על ידי ז'אן-פרנסואה לה פרוז (באטלס שלו משנת 1786);
* הר בואן-טיימפו (בספרדית: **Buen-tiempo**; מילולית, בספרדית: "הר מזג אוויר נאה") באטלס של הקרטוגרף הספרדי דיוניסיו אלקאלה גאליאנו (Dionisio Alcalá Galiano) משנת 1802;
* "גורא חורושי-פוגודי" על ידי מחלקת ההידרוגרפיה של רוסיה.

### הטיפוס על ההר

הטיפוס המתועד הראשון לפסגת ההר היה ב-8 ביוני 1931 על ידי אלן קארפה (Allen Carpé) וטריס מור (Terris Moore). ניסיונות טיפוס רבים מתועדים שקדמו לשנה זו כשלו.

## אקלים

למרות שמו, בהר פיירווד'ר יש תנאי מזג אוויר קשים בדרך כלל. הטמפרטורות בו נמוכות מאוד, עם קור מקפיא. בחודשים אוקטובר עד מאי הטמפרטורות בו הן מתחת לאפס. הטמפרטורה הממוצעת בחורף היא 20- מעלות צלזיוס, אך הגיעה בעבר אף ל-46-. הטמפרטורה בחודשי הקיץ, יוני עד ספטמבר היא מעל לאפס אך לרוב אינה גבוהה: בין אפס לשש מעלות צלזיוס בלילה, ועד 12 מעלות ביום. יורדים ברכס משקעים רבים בכל חודשי השנה, מעל 2200 מ"מ בשנה בממוצע, בעיקר שלג.

## לקריאה נוספת

• DARWIN L. ROSSMAN, **[https://pubs.usgs.gov/bul/1121k/report.pdf Geology of the Eastern Part of the Mount Fairweather Quadrangle Glacier Bay, Alaska]**

## קישורים חיצוניים

* הר פיירווד'ר באתר הסקר הגאולוגי של ארצות הברית
* הר פיירווד'ר באתר שירות הפארקים הלאומיים של ארצות הברית
* אתר השמות הרשמי של ממשלת קולומביה הבריטית
* תרשים הנוף הנשקף מהר פיירווד'ר
* הר פיירווד'ר באתר peakbagger
* הר פיירווד'ר באתר peakery
* תחזית מזג אוויר ארוכת טווח של הר פירווד'ר (לפי גבהים)
* הר פיירווד'ר - מידע לחובבי סקי
* תצלומי הר פיירווד'ר באתר summitpost
* 
* הר פיירווד'ר באתר alaskamountainguides
* 

## הערות שוליים

פיירווד'ר
פיירווד'ר
פיירווד'ר
אנדרה ואז'וני (סופר)

**אנדרה ואז'וני** (בהונגרית: **Vázsonyi Endre**; בודפשט, 6 בינואר 1906 – בלומינגטון, אינדיאנה, 7 בדצמבר 1986) היה עיתונאי, מתרגם, מבקר, בעל טור אמריקאי ממוצא יהודי-הונגרי, פרופסור באוניברסיטת אינדיאנה בעלה של האתנוגרפית לינדה דֵג.

## קורות חיים
אנדרה ואז'וני נולד במשפחה יהודית ברובע 6 של בודפשט, בנם של ינה ואז'וני (1864–1940) מהנדס הרכבת הממלכתית, ושל הרמין פלודי (1877–1931). סבו וסבתו מצד אביו היו אדולף וייספלד וקטלין אנגל וסבו וסבתו מצד אמו היו גאבור פלודי (וולטרסדורף) ויוזפין לוי. אנדרה ואז'וני למד משפטים באוניברסיטת בודפשט (כיום שמה אוניברסיטת אטווש לוראנד) ולאחר מכן הפך לעיתונאי. בשנים 1926–1941 היה מבקר תיאטרון, כותב טורים וכותב מאמרי מערכת ביומון "עיתון" (Ujság) בשנים 1942–1945 נלקח לשרות העבודה (עבודות כפייה לגברים יהודים עבור הצבא ההונגרי). בשנת 1945 היה עובד לתקופה קצרה ביומון סבדשאג (Szabadság), ואחר כך עד 1948 היה מנהל "המכון הספרותי של עיר הבירה בודפשט". בשנים 1948–1949 עמד בראש "הוצאת הספרים פרנקלין". בשנים 1954–1964 עבד ב"בית הוצאה לאור לנוער פרנץ מורה". בשנת 1964, הוא ואשתו היגרו מהונגריה והתיישבו בארצות הברית בבלומינגטון, הוא היה פרופסור וסגן ראש המחלקה לבלשנות ומחקר באוניברסיטת אינדיאנה. משנת 1980 המשיך לכתוב בכתבי עת מקומיים.

ואז'וני תרגם מהספרות הצרפתית בשנות החמישים ופרסם כמה וכמה כרכים מתרגומיו.

## יצירותיו העיקריות
* פירושקה (רומן קצר, בודפשט, 1955)
* הסיפורים היפים ביותר של אלף ואחד הימים (תרגום, בודפשט, 1961)
* סיפורי הדוד רֵמוּס (אוסף סיפורי עם, תרגום, בודפשט, 1963)
* ממלכת המאסטר הערמומי (רומן אגדה, בודפשט, 1964)
* פתק בכיס הסיגר (זיכרונות, סיפורים קצרים, בודפשט, 1989)

## לקריאה נוספת
* 
* ראיון עם אנדרה ואז'וני (הכתב: מיקלוש וספרמי, מדיאר נמזט, 14 ביולי 1986)
* לאסלו זלדי: נודד הונגרי. אנדרה ואז'וני נפטר. (חיים וספרות, 1986, מס' 50)

## הערות שוליים

קטגוריה:מהגרים מהונגריה לארצות הברית
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:בעלי טור יהודים הונגרים
קטגוריה:משפטנים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:סגל אוניברסיטת אינדיאנה
קטגוריה:מבקרי תיאטרון
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:משפחת ואז'וני
קטגוריה:בודפשט: אישים
קטגוריה:יהדות בודפשט
קטגוריה:אמריקאים שנולדו ב-1906
קטגוריה:אמריקאים שנפטרו ב-1986
I Got a Feeling

"**I Got a Feeling**" הוא סינגל של הדי ג'יי והמפיק המוזיקלי הגרמני, פליקס ין, הדי ג'יי והמפיק המוזיקלי הגרמני, רובין שולץ, והזמרת-יוצרת האנגלייה, ג'ורג'יה קו. השיר יצא, על ידי וירג'ין רקורדס, ב-20 באוגוסט 2021.

השיר הגיע, בשיאו, למקום הראשון במצעד הסינגלים הטרנדים בגרמניה.

נכון לאוקטובר 2021, הסינגל הושמע למעלה מ-8 מיליון פעמים בספוטיפיי.

## וידאו קליפ
הווידאו קליפ, בבימויה של עדי חלפין, יצא לראשונה בערוץ היוטיוב של פליקס ין ב-3 בספטמבר 2021. נכון לאוקטובר 2021, הווידאו קליפ נצפה למעלה מ-515 אלף פעמים.

## במדיה
השיר הושמע בסצנת הפתיחה של הפרק הראשון של העונה החמישית של תחנה 19, "Phoenix from the Flame".

## היסטוריית יציאות לאור

## קישורים חיצוניים

## הערות שוליים

קטגוריה:שירי פליקס ין
קטגוריה:שירי רובין שולץ
קטגוריה:שירים באנגלית
קטגוריה:שירים שנכתבו על ידי רובין שולץ
קטגוריה:סינגלים בהוצאת וירג'ין רקורדס
הפיגוע במסגד קונדוז

**הפיגוע במסגד קונדוז** היה פיגוע התאבדות אשר התרחש ב-8 באוקטובר 2021 במסגד השיעי "גוזר א-סייד עבד" בעיר קונדוז שבאפגניסטן. על פי הערכה של משימת סיוע האו"ם באפגניסטן, לפחות 50 בני אדם נרצחו ועוד 100 נפצעו. הפיגוע הוא הקטלני ביותר באפגניסטן מאז נסיגת כוחות ארצות הברית מהמדינה.

## הפיצוץ
הפיצוץ אירע במהלך התפילה השבועית של יום שישי במסגד גוזר א-סייד עבד, במהלך תפילת הצהריים. עדי ראייה ציינו כי הם התפללו בזמן הפיצוץ וראו גופות רבות ודם על הרצפות בעת הפינוי.

## נפגעים
הערכה ראשונית של מסייעי האו"ם באפגניסטן מאמינה כי מעל ל-100 בני אדם נרצחו. בית החולים המחוזי קונדוז דיווחו על 35 מקרי מוות ויותר מ-50 פצועים. ארגון רופאים ללא גבולות דיווח כי יש עשרות הרוגים. על פי גורם רשמי בטליבאן, היו 100 קורבנות לפיגוע ורובם מתים. מניין ההרוגים הרשמי אשר סיפקה סוכנות הידיעות הצרפתית עמדה על כ-46 הרוגים ו-143 פצועים.

## תגובה
האו"ם גינה את הפיגוע והוסיף כי זהו חלק משורת התקפות במקומות פולחן. פחות משבוע קודם לכן, בפיגוע במסגד עיד גה, נהרגו חמישה בני אדם.

איש לא לקח אחריות על הפיגוע באותם הרגעים, גורמים רשמיים סבורים כי הפיצוץ עשוי להתקשר לחמושים ממחוז ח'וראסאן של המדינה האסלאמית. מאוחר יותר, הארגון לקח אחריות על הפיגוע ופרסם את תמונת המחבל המתאבד ממוצא אויגורי.

## ראו גם
* הפיגוע בנמל התעופה חאמיד כרזאי

## קישורים חיצוניים
* 

## הערות שוליים

קטגוריה:פיגועי התאבדות
קטגוריה:פעולות טרור ב-2021
קטגוריה:2021 באפגניסטן
קטגוריה:פיגועי טרור אסלאמי
קטגוריה:פיגועים במוסדות דת מוסלמיים
קטגוריה:פיגועי טרור באפגניסטן
מורלנד הילס

**מורלנד הילס** (באנגלית: **Moreland Hills**) הוא כפר קטן באוהיו, ארצות הברית, הממוקם בפרוורי קליבלנד. נכון למפקד האוכלוסין מ-2010, אוכלוסיית היישוב מונה 3,320 איש. היישוב ידוע כמקום הולדתו של ג'יימס גרפילד, נשיא ארצות הברית ה-20.

ההתיישבות במקום החלה בשנת 1815 באזורים בהם הכביש שהפך לכביש 87 של אוהיו חוצה את נהר צ'אגרין. המשפחות של סרנו ברנט, סי. ג'קסון וסת' מאפ היו בין המתיישבים הראשונים. בשנת 1831 נולד ג'יימס גרפילד, בנו השני של אברם גרפילד, במורלנד הילס בבקתת עץ שהייתה לבית המשפחה והייתה מקורבת לכבישי ג'קסון. במהלך המאה ה-19, היה הכפר ידוע במנסרות הקיטור שלה, במפעלי הגבינות ובחוות החקלאיות הגדולות שלה.

החל משנת 1897 תרמה מסילת קליבלנד-צ'אגרין פולס לפיתוח הפרברים של מורלנד הילס, והביאה את התושבים הלוך ושוב לתעסוקה בקליבלנד. הכפר החל להשתנות מפרבר מגורים קטן עם חלוקת בתים בשנת 1935 על ידי מפתח הנדל"ן רוברט ל. שטרן. האוכלוסייה בשנת 1930 הייתה 141; בשנת 1940, זה היה 561. עד 1956 עלתה האוכלוסייה ל-1,700; בשנת 1990 היא הגיעה ל-3,354, ובשנת 2018 עמדה האוכלוסייה על 3,305. ילדי מורלנד הילס לומדים בבתי הספר המקומיים אורנג' או מפלי צ'אגרין.

בנוסף להכלת גן שעשועים, כנסיות, שדות פולו ושבילי רכיבה, מורלנד הילס הוא מיקומו של מחנה בית חירם (Hiram House). שמורת דרום צ'אגרין של המטרופולין של קליבלנד עוברת בכפר לאורך עמק הצ'אגרין. פארק החווה אברם גרפילד מנציח את מקום הולדתו של הנשיא גרפילד.

## קישורים חיצוניים

* 
* על אודות מורלנד הילס (About Moreland Hills)

קטגוריה:אוהיו: יישובים
קטגוריה:ארצות הברית: כפרים
קטגוריה:יישובים שהוקמו ב-1815
יחידת השוטרות

**יחידת השוטרות** הייתה יחידה משטרתית, שהוקמה במחוז תל אביב של משטרת ישראל, כדי להתגבר על בעיות התנועה בדרכי העיר. מקים היחידה היה מפקד המחוז, ניצב עמוס בן-גוריון, שחזר מביקור באנגליה, שם ראה שוטרות בריטיות בפעולה.
[ממוזער|בוגרות קורס שוטרות הסיור הראשון, בפיקוד מפקח לאה גפני. באדיבות לאה גפני. אוסף [בית מורשת משטרת ישראל]]
בשנת 1960 החליט המפקח הכללי של משטרת ישראל, יוסף נחמיאס, לאמץ את הצעתו של בן-גוריון, ולהתחיל לגייס נשים לתפקידים מבצעיים. המניעים להחלטה היו הצורך בתוספת כוח-אדם למשטרה, כמו גם השאיפה לשפר את איכות המתגייסים אליה.

נחמיאס מינה את מפקח לאה גפני (אז לוי), שהייתה אז ראש לשכת ראש אגף המנהלה במשטרה, לגייס ולהכשיר את השוטרות הראשונות. בין נובמבר 1960 למרץ 1961, פיקדה גפני על קורס השוטרות המבצעי הראשון, שנערך בבית הספר הארציע של משטרת ישראל, ליד קריית אתא. את הקורס סיימו בהצלחה 24 בוגרות.

מאחר שגפני העדיפה לשוב לתפקידה במטה הארצי, ולא לפקד על השוטרות בשטח, פנתה המשטרה לחפש אחר קצינה מתאימה בצה"ל. מנהל הסגל בצה"ל המליץ על נעמי שדמי, קצינה בחיל נשים, כמתאימה לפקד על יחידת השוטרות החדשה, והיא הסכימה לקבל את התפקיד. שדמי התגייסה למשטרה וקבלה דרגת מפקח.
[שמאל|ממוזער|250px|[נעמי שדמי, מפקדת יחידת השוטרות]]
בתחילה שירתו השוטרות בזוגות בפיקוח על התנועה. שדמי דאגה לצייד אותן במדים מתאימים, בהם כובע הולם ונעליים נשיות נוחות ותיקים נוחים לצורך מילוי תפקידן. במשך הזמן הן הורשו לנוע בקטנועים ובניידות.
[שמאל|ממוזער|250px|[לוחית זיכרון לשוטרת יונה קוממי ברחוב השוטרת ברמת גן]]

אחת משוטרות היחידה, יונה קוממי, נפלה ב-29 באוגוסט 1965 תוך מילוי תפקידה, כשרדפה אחרי רוצח חמוש ונרצחה על ידו. על פועלה, עוטרה קוממי בעיטור הגבורה.

## קישורים חיצוניים
*  
* 
* 
* הילכו שתיים יחד? סיפורן של השוטרות בישראל, הרצאת שלומי שטרית בערוץ בית מורשת משטרת ישראל באתר יוטיוב

## הערות שוליים

קטגוריה:משטרת ישראל
קטגוריה:יחידות משטרת ישראל
ארנבות ראוונסבריק

**ארנבות ראוונסבריק** הוא כינוי שניתן לאסירות פולניות שהיו קורבנות לניסויים רפואיים של הנאצים במחנה ראוונסבריק. הכינוי "ארנבות" ניתן להן על ידי הנאצים משום שהן שימשו שפני ניסוי.
## הניסויים הרפואיים
ראוונסבריק נודע כמחנה הריכוז הגדול ביותר לנשים שהוקם ב-1939, בעיקר עבור אסירות פוליטיות בהן ביצעו רופאים גרמניים למשל הרטה אוברהויזר, פריץ פישר (רופא) ניסויים רפואיים אכזריים .

בספטמבר 1941 נערך טרנספורט ה"ארנבות" מוורשה לברלין ברכבת. הן הורדו ברציף פירסטנברג על נהר האבל, כמאה קילומטר מצפון לברלין ומשם נלקחו למחנה הריכוז ראוונסבריק בצפון מזרח גרמניה. כשהוקם, היה מחנה זה קטן יחסית אך לקראת סיום מלחמת העולם השנייה, הוא הפך למחנה ההשמדה הגדול ביותר לנשים יהודיות ואחרות (70,000 נשים) ושימש אף כמחנה מעבר. האסירות נשלחו לראוונסבריק בשל פשעים אנטי נאציים, עבירות אלימות ,זנות או בשל היותן יהודיות וכל זאת כדי לשרת את הכלכלה הגרמנית ולספק את צורכי הנאצים בעבודת כפייה. 

כך הפך המחנה למעין מרכז טקסטיל בו עסקו הנשים בתפירה, בחיתוך פרוות שנגזלו מרחבי הרייך הגרמני, נפרמו והפכו לבגדים ממוחזרים למען ספק את צורכיהם שהנאצים.

באוגוסט 1942 החלו הגרמנים בפינוי האסירות היהודיות מן המחנה לאושוויץ שם השתמשו חלקן בכישוריהן כתופרות והפכו לצוות התופרות בסלון התפירה העילית שהקימה הדוויג הס יחד עם מרתה פוקס.

בשנת 1942 החלו רופאי אס אס לבצע ניסויים רפואיים באסירות פולניות בריאות בראוונסבריק שחלקן נבחרו להיות "חיות מעבדה" על ידי היינריך הימלר באופן אישי. לאחר שהאסירות הורעבו, נקרעו מאמותיהן, אחיותיהן וחברותיהן ועונו, הן עברו מספר ניתוחים כדי להכינן לניסויים. הרופאים שברו את עצמותיהן בכלים חדים ומזוהמים, השתילו בגופן רקמות מזוהמות ותרביות זכוכית על מנת לקדם זיהומים בגופן ולבדוק את יעילותן של תרופות סולפה. חלק מהאסירות מתו כתוצאה מניסויים שבוצעו בגופן וחלק נשארו נכות מבחינה פיזית ונפשית.

הרופאים אף בדקו באמצעים שונים אפשרות לעיקור המוני של אסירים.

## "ארנבות ראוונסבריק" לאחר מלחמת העולם השנייה
במשך תקופת שהייתן של ה"ארנבות" במחנה ראוונסבריק הן פיתחו שיטה של העברת מידע מהמחנה לעולם באמצעות מסרים מוצפנים שנכתבו בשתן.

לאחר מלחמת העולם השנייה כשהמידע החל להתפשט בארצות הברית ובאירופה, פעלה קרוליין פרידיי רבות למען ה"ארנבות" שנותרו בחיים.

בסוף שנות ה-60 נסעה פרידיי לוורשה במטרה להעביר את ה"ארנבות" ששרדו לארצות הברית, כדי לשקם אותן. היא יצרה קשר עם פולנים בעלי תפקידים בכירים, רכשה את אמונן של הנשים באמצעות פעילויות שערכה איתן כמו הוצאתן לטיולים (למשל בקיץ 1959, ערכה איתן טיול מסן פרנסיסקו ועד ניו יורק שם הן נפגשו עם סנטורים ונציגים) וכך התאפשרה הבאת 35 "ארנבות" לארצות הברית לשחזור ניתוחים ולטיפול בהן.

כמו כן פעלה פרידיי יחד עם העיתונאי נורמן קאזנס, למען הכרה של ב"ארנבות" כקורבנות לפשעי מלחמה ואכן הן זכו בפיצויים מממשלת גרמניה.

## לקריאה נוספת
* מרתה הול קלי, **בנות הלילך**, מאנגלית: שאול לוין, כנרת זמורה ביתן, 2020.
* יהודית בובר אגסי, **האסירות היהודיות של רוונסבריק מי הן היו?**, ירושלים, הוצאת ספרים ע"ש י"ל מאגנס, 2011.

## הערות שוליים

קטגוריה:אסירים פוליטיים
קטגוריה:ניסויים בבני אדם על ידי הנאצים: קורבנות
קטגוריה:פולנים במלחמת העולם השנייה
יאנוש ואז'וני

**יאנוש ואז'וני** (בהונגרית: **Vázsonyi János**; בודפשט, 19 במאי 1900 – הנובר, 28 באוגוסט 1945)  היה עורך דין, עיתונאי, פוליטיקאי ליברלי יהודי-הונגרי. אביו היה וילמוש ואז'וני, דודו היה ינה ואז'וני, בני דודיו היו הסופר אנדרה ואז'וני, זמרת האופרה דורה ברשוני וזמר האופרה לאיוש ברשוני.

## קורות חיים
יאנוש ואז'וני נולד במשפחה יהודית כבנם של השר וילמוש ואז'וני (1868–1926) ושל מרגיט סלקאי (1877–1949). הוא הצטרף לתנועות פוליטיות של נוער כבר כתלמיד בתיכון. בשנת 1917 היה חבר בגוש "זכות הבחירה" כנציג אגודת הסטודנטים באוניברסיטה. בשנת 1918, במהלך מהפכת החרציות, היגר עם אביו למינכן ולאחר מכן לשווייץ. הוא עבר לווינה בשנת 1920, למד באקדמיה המסחרית המזרחית והיה כתב בכמה עיתונים שווי'ציים ובאלה של מינכן. הוא פעל בווינה משנת 1920, גם כעוזר עורך של כתבי העת "הספר החדש" (Új könyv) ו"הונגריה הגדולה" (Nagymagyarország). חזר לבודפשט בשנת 1921, הצטרף לפעילות המפלגה הלאומית הדמוקרטית והתחיל לעבוד בעיתוני אשט. בשנת 1925 קיבל תואר דוקטור למשפטים באוניברסיטת בודפשט (כיום אוניברסיטת אטווש לוראנד) ועבד במשרד עורכי הדין של אביו. פרשת זיוף הפרנק קרתה באמצע שנות ה-20 של המאה ה-20 ויאנוש ואז'וני היה אחד מעורכי הדין במשפט, סנגורו של אחד הנאשמים. בשל כך זכה להכרה ארצית נרחבת. בשנת 1930 ארגן את "הברית הלאומית של הצעירים הדמוקרטים" ולאחר מות אביו הפך לנשיא "המפלגה הלאומית הדמוקרטית" ו"החוג המרכזי הדמוקרטי". בין השנים 1931–1935 היה חבר במועצת העיר של בודפשט. הוא ייצג את רובע 6, טרזווארוש. בשנת 1931 הקים רשימה עצמאית בבחירות כ"מפלגת ואז'וני הלאומית הדמוקרטית" ומפלגתו זכתה בשני מנדטים. במהלך מלחמת העולם השנייה, הפך לאחד המנהיגים במאמצי ההתנגדות האנטי-נאציים. ב-19 במרץ 1944, ביום הכיבוש הגרמני הוא נעצר על ידי הגסטפו וגורש למחנה הריכוז דכאו. לאחר שחרורו בתום מלחמת העולם השנייה והשואה החלים ארוכות בגרמניה, אך לא התאושש מהמחנה, ולבסוף מת בבית חולים בהאנובר בגיל 45. ואז'וני הובא למנוחות בבית הקברות היהודי ברחוב שלגוטאריאני בבודפשט.

## חייו הפרטיים
אשתו הייתה אנה מילקו (1910–1977), בתם של בעל האחוזות מאתיאש מילקו (1879–1938), ושל ארז'בט רייך. הם נישאו אזרחית בעיר באיה ב-1 ביוני 1933 ונישואים בפני רב ביום שני של חג השבועות בבית הכנסת הגדול של בודפשט ברחוב דוהאני. בנו היה טאמאש וילמוש ואז'וני (1935–2008).

## הנצחה
ברובע 6 בבודפשט הוצב לוח זיכרון על בית מגוריו לשעבר בכיכר פרנץ ליסט 2.

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969.
* הלקסיקון החדש של רוואי. עורך ראשי אישטוואן קולגה טארשוי. סקסארד, באביץ', 1996.
* נפסבדשאג - נספח בודפשט (19 במאי 2000 )
* סלסולי קו הדם (23 באפריל 1991)
* מיקלוש הדש, דיולה זקה (עורך): חייו של אדם מיותר. שיחות עם וילמוש ואז'וני. בודפשט, הוצאת בלשי, 2012

## הערות שוליים

קטגוריה:עורכי דין יהודים הונגרים
קטגוריה:עיתונאים יהודים הונגרים
קטגוריה:פוליטיקאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:נספי השואה
קטגוריה:משפחת ואז'וני
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1900
קטגוריה:הונגרים שנפטרו ב-1945
מושל וושינגטון

**מושל וושינגטון** (באנגלית: **Governor of Washington**) הוא המושל וראש הרשות המבצעת של מדינת וושינגטון שבארצות הברית, והמפקד העליון של הכוחות הצבאיים של המדינה. המושל אחראי על אכיפת חוקי המדינה, ובסמכותו לאשר את החוקים שמועברים על ידי בית המחוקקים של המדינה או להטיל עליהם וטו וכן להטיל וטו על סעיפים ספציפיים בחוקים בעל השלכה תקציבית. בסמכות המושל גם לכנס את בית המחוקקים בנסיבות מיוחדות.

החל מהקמתה של טריטוריית וושינגטון ב-1853 ועד לקבלתה של וושינגטון כמדינה בארצות הברית ב-1889 כיהנו בה 14 מושלים. מושלי הטריטוריה היו ממונים על ידי נשיא ארצות הברית. מבין מושלים אלו היה אלישע פרי זה שכהונתו הייתה הארוכה ביותר, שמונה שנים, ובהמשך הוא היה למושל הראשון של וושינגטון לאחר כינונה כמדינה.

עשרים גברים ושתי נשים כיהנו כמושלי מדינת וושינגטון מאז קבלתה לאיחוד, כשארתור לנגלי היה היחיד מבניהם שכיהן בשתי תקופות כהונה בלתי רצופות. מושל וושינגטון השלישי, מועמד המפלגה הפופוליסטית ג'ון רנקין רוג'רס, היה היחידי שלא בא משורות המפלגה הדמוקרטית או המפלגה הרפובליקנית. המושל האחרון שהגיע מחלקה המזרחי של המדינה היה קרלנס מרטין, שנבחר ב-1932. המושל הנוכחי הוא הדמוקרט בוב פרגוסון, שהושבע לתפקידו ב-15 בינואר 2025, שנבחר לכהונתו ב-2024. 

נכון להיום קיים בוושינגטון הרצף הארוך ביותר של מושלים דמוקרטים בהשוואה לכל שאר מדינות ארצות הברית, כשהמושל הרפובליקני האחרון, ג'ון ספלמן, סיים את כהונתו ב-1985. עם בחירתו לכהונה שלישית של אינסלי ב-2020, הוא היה לאחד משלושת מושלי וושינגטון היחידים, יחד עם לנגלי ודניאל ג'. אוונס, שנבחרו לשלוש תקופות כהונה.

## היסטוריה
טריטוריית וושינגטון הוקמה ב-2 במרץ 1853 בשטחו של החלק הצפוני של טריטוריית אורגון. בנקודת זמן זו כללה טריטוריית וושינגטון גם את "ידית המחבת" של איידהו של היום וחלקים ממונטנה. החלק הדרומי של איידהו הועבר לטריטוריית וושינגטון ב-1859 לאחר שאורגון התקבלה כמדינה באיחוד. ב-1863 הופרדה טריטוריית איידהו מטריטוריית וושינגטון, ובכך נוצרו גבולותיה הסופיים והנוכחיים. בשל המרחק הרב בין וושינגטון די. סי., לבין בירת הטריטוריה אולימפיה, חלף לעיתים קרובות זמן בין מינויו של המושל לבין הגעתו אל הטריטוריה כדי להתחיל בכהונתו.

וושינגטון התקבלה כמדינה בארצות הברית ב-11 בנובמבר 1889. משך כהונת המושל נקבעה לארבע שנים, והיא מתחילה ביום שני השני של חודש ינואר שלאחר הבחירות. במקרה בו מתפנה משרת המושל, או שנבצר מהמושל מלמלא את תפקידו, מקבל עליו סגן המושל את תפקידו, אם כי במקרה זה באופן רשמי הוא עדיין מחזיק במשרת סגן המושל. במקרה בו הן המושל והן סגנו לא מסוגלים למלא את תפקידיהם, מזכיר המדינה הוא הבא בתור בסדר הירושה, ואחריו גזבר המדינה. אין מגבלה על מספר תקופות הכהונה של המושל. המושל וסגנו לא נבחרים באותו פתק הצבעה.

## רשימת מושלי וושינגטון

## קישורים חיצוניים

* 
* חוקת וושינגטון 
## ביאורים

*
יום המתים (סרט, 2021)

**יום המתים** (ברוסית: **День мертвых**) הוא סרט רוסי משנת 2021 בבימויו של ויקטור ריז'אקוב על פי תסריט של אלכסיי ינשין ובכיכובם של אלכסנדר פאל ואגריפינה סטקלובה.

## תקציר עלילת הסרט
בשבת ההורים וביום הזיכרון לאבות המשפחה - האם והבן יוצאים למסע ארוך במכונית ישנה והם צריכים תוך יום אחד להספיק לבקר בחמישה בתי קברות הפזורים במחוז והעניינים אינם הולכים לפי התוכנית למן ההתחלה.

## שחקנים ודמויות
* אלכסנדר פאל – הבן
* אגריפינה סטקלובה – האם

## קישורים חיצוניים
* יום המתים, באתר קינופואיסק

קטגוריה:סרטי 2021
קטגוריה:סרטי דרמה רוסיים
קטגוריה:סרטים ברוסית
קטגוריה:סרטי מסע
קטגוריה:סרטי הרפתקאות רוסיים
מכון החוק האירופאי

**מכון ה[[חוק]] ה[[אירופה|אירופאי]]** (באנגלית: **European Law Institute**; בראשי תיבות: **ELI**) הוא ארגון עצמאי ללא כוונת רווח שהוקם בשנת 2011 על מנת ליזום, לערוך ולתמוך במחקר, לגבש המלצות, ולספק הנחיות בתחום של פיתוח משפט אירופי מתוך שאיפה לקדם אינטגרציה משפטית באירופה.

מקור ההשראה להקמת הארגון היה הארגון המקביל בארצות הברית, American Law Institute, שהוקם בשנת 1923 ונועד לקדם יעדים דומים בתוך ארצות הברית (בה פועלות במקביל חמישים שיטות משפט). מטה הארגון נמצא בווינה והוא מאוגד כארגון בינלאומי ללא מטרת רווח על פי הדין הבלגי. נשיאו הראשון היה סר פרנסיס ג'ייקובס, פרקליט ראשי בבית הדין לצדק של האיחוד האירופי. אחריו כיהנה בתפקיד פרופ' Christiane Wendehorst, מומחית למשפט פרטי באוניברסיטת וינה. מאז פברואר 2021 מכהן בתפקיד פרופ' Pascal Pichonnaz, מומחה לדיני חוזים שווייצריים ודיני צרכנות אירופיים בפקולטה למשפטים של אוניברסיטת פריבורג.

ל-ELI יש שני סוגי חברים: אינדיבידואלים ומוסדיים, שלחלקם יש זכות הצבעה. לארגון כ-1600 חברים אינדיבידואלים מעשרות מדינות ובהם פרופסורים למשפטים, עורכי דין, שופטים ובעלי מקצוע אחרים בעולם המשפט, כולם מובילים בתחומיהם בזירה הבינלאומית ותורמים בעבודתם לקידום מטרות הארגון. עם החברים המוסדיים נמנים ערכאות שיפוטיות גבוהות, בתי מחוקקים, לשכות עורכי דין, מוסדות אקדמיים וארגונים בינלאומיים.

חברים ישראלים בארגון: פרופסור שמעון שטרית ופרופסור רונן פרי.

## קישורים חיצוניים
*

קטגוריה:אירופה: ארגונים
קטגוריה:משפט בין-לאומי
בנסו (סרט)

**באנסו** (ברוסית: **Бансý**) הוא מותחן צבאי רוסי שביים פאבל קוסטומרוב והיה מיועד להפצה לבתי הקולנוע בינואר 2022, אך נדחה.

הסרט מבוסס על סיפור באותו שם מאת איליה בויאשוב ומבוסס על אירועים אמיתיים.

## עלילה
באלסקה של שנת 1943, צוות סובייטי במסגרת חוק השאל-החכר טסים במפציץ באורך 20 מטר ועוצרים לתדלוק בבסיס צבאי באלסקה. במהלך התדלוק, הצוות מגלה את היעלמותו של הנווט. מודיעין יקר ערך מוסתר במצנח שלו ולכן שתי קבוצות חיפוש נשלחות לחפש אותו בבת אחת: סובייטית ואמריקאית."זהו סרט על חברות ואהבה, שהם החזקים ביותר בסביבה. כפי שהתבדח הבמאי שלנו במצגת עבור קרן הקולנוע - יש לנו סרט על מלחמה ללא גרמנים ועל אהבה ללא סקס". המפיק ולרי פיודורוביץ'

## הפקה
### ליהוק
לסרט לוהקו שחקנים רוסים ואמריקאים כמו אלכסנדר פאל, טימופיי טריבונצב, איליה לייבין, יאנה גוריאנובה, סאם דאגלס , פיליפ כריסטופר, מארק נובל, מתיו סימפסון, מרטין בקסטר, ג'ורג'יה גרנט אנדרסון ודומיניק ריאן.

### צילומים
הסרט צולם על ידי חברת 1-2-3 Production. תחילה תוכנן כי הצילומים יתקיימו באלסקה ובג'ורג'יה שבארצות הברית. אבל התוכניות הופרעו בשל פרוץ מגפת הקורונה. לבסוף הצילומים החלו ב-11 בספטמבר 2020, ברפובליקה של אלטאי, בכפרים אקטש וקוש-אגאץ'. באזור ערבות צ'ויסקאיה באזור, נבנה מגרש אימונים המחקה בסיס צבאי אמריקאי. שחקני מועדוני רוגבי מבארנאול ונובוקוזנצק היו מעורבים בצילומים כניצבים בסצנות המוניות.

באוגוסט 2020, זכה הסרט לתמיכה של קרן הקולנוע הממשלתית. הוכרז כי תקציב ההפקה הוא 300 מיליון רובל, כשהמפיקים מקווים להשיג הכנסות של 600 מיליון רובל, לכל הפחות.

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי מתח רוסיים
קטגוריה:סרטי מלחמה רוסיים
קטגוריה:המלחמה הקרה בתרבות ובאמנות
קטגוריה:ברית המועצות בתרבות
קטגוריה:סרטי 2022
קטגוריה:סרטי צבא
קטגוריה:סרטי דרמה רוסיים
קטגוריה:סרטי הרפתקאות רוסיים
קטגוריה:סרטים באנגלית
קטגוריה:סרטי תעופה רוסיים
שערוריית טיפוט דום

[ממוזער|320x320 פיקסלים|[הקבינט של ארצות הברית בממשל וורן הרדינג, 1921.]]
[ממוזער|איש העסקים אדוארד דוהני [עדות|מעיד מול ועדת חקירה של הסנאט האמריקאי.]]
ממוזער|נשיא ארצות הברית, וורן הרדינג.
**שערוריית טיפוט דום** (באנגלית: **Teapot Dome scandal**; בתרגום מילולי: שערוריית "מכסה קומקום") הייתה פרשיית שחיתות שלטונית בארצות הברית שסבבה את ממשל הנשיא וורן הרדינג (1921–1923). השערורייה נסובה על אודות השכרה חשאית של עתודות נפט פדרליות על ידי מזכיר הפנים, אלברט בייקון פול, לאחר שנשיא ארצות הברית, וורן הרדינג, העביר את הפיקוח על אדמות מרבצי הנפט הימיים ממחלקת הצי למחלקת הפנים בשנת 1921. פול העניק בחשאי להארי פ. סינקלייר מחברת נפט ממות' זכויות בלעדיות לעתודות טיפוט דום אשר בוויומינג. הוא העניק זכויות דומות לאדוארד ל. דוהני מחברת פאן-אמריקן אויל עבור עתודות הנפט של שמורות אלק הילס ובואנה ויסטה הילס בקליפורניה.

כאשר חוזי שכירות וחוזים אלה נחקרו על ידי ועדות הסנאט האמריקאי, נמסר כי זמן קצר לאחר החתימה על חוזה העברת הזכויות לטיפוט דום, קיבלו פול ובני משפחתו ממקור לא ידוע יותר מ-200 אלף דולר באיגרות חוב בנסיבות המצביעות על כך שאיגרות החוב הגיעו מחברת נפט ממות' של סינקלייר ואחרים שקיבלו הטבות מהשכירות. כמו כן, נראה כי טרם חתימת החוזים והשכירות עם חברת פאן-אמריקן, דוהני, לבקשת פול, העביר 100,000 דולר לידיו של פול כ"הלוואה" שלא נפרעה.

עם היוודע הפרשה, הורה הקונגרס לנשיא הרדינג לבטל את חוזי השכירות; בית המשפט העליון בראשות הנשיא, ויליאם הווארד טאפט הכריז על חוזי השכירות כהונאה, וקבע העברת סמכות בלתי חוקית של הרדינג לידיו של פול. אף על פי שהנשיא עצמו לא היה מעורב בעסקאות שאחרי ההעברה, גילויים של התנהגות בלתי הולמת של מקורביו גבו מחיר כבד על בריאותו; הנשיא הרדינג מת בעת כהונתו, לפני שנשלמה החקירה. פול הורשע בקבלת שוחד ונכלא. דוהני וסינקלייר זוכו באשמות של שוחד וקשירת קשר פליליים, אך סינקלייר ישב 6 וחצי חודשים בכלא בגין זלזול בבית המשפט וביזוי הסנאט האמריקאי. אף על פי שמזכיר הצי, אדווין דנבי, חתם על כל חוזי השכירות, הוא זוכה מכל האשמות.

על אף העובדה ש"טיפוט דום" נכנסה לאוצר המילים הפוליטי האמריקאי כמילה נרדפת לשחיתות שלטונית, לשערורייה לא הייתה השפעה ארוכת טווח על המפלגה הרפובליקנית שהייתה אז בשלטון ועל המערכת הפוליטית בכללה. סגנו ויורשו של הרדינג, קלווין קולידג', רפובליקני, נבחר לכהונה מלאה כנשיא בשנת 1924. עד לפרשת ווטרגייט בממשל ריצ'רד ניקסון נחשבה פרשת טיפוט דום לשערוריית השחיתות הגדולה ביותר בתולדות הפוליטיקה האמריקאית.

## לקריאה נוספת
* Laton McCartney, **The Teapot Dome Scandal: How Big Oil Bought the Harding White House and Tried to Steal the Country**, Random House, 2008
* Burl Noggle, **The Origins of the Teapot Dome Investigation**, The Mississippi Valley Historical Review Vol. 44, No. 2 (Sep., 1957), pp. 237-266 (30 pages), Oxford University Press.
* John W. Dean, **Warren G. Harding: The American Presidents Series: The 29th President, 1921-1923**, Times Books, 2004

## קישורים חיצוניים

* 
* חקירת הסנאט בעניין פרשיית טיפוט דום, באתר הסנאט של ארצות הברית 
* שערוריית טיפוט דום, באתר הקפיטול של ארצות הברית 
* שערוריית טיפוט דום, באתר ההיסטוריה של ויומינג 
* תמצית של שערוריית טיפוט דום, באתר האקדמיה של ברוקלין 

קטגוריה:וורן הרדינג
קטגוריה:שערוריות פוליטיות בארצות הברית
קטגוריה:הונאה
קטגוריה:שוחד
קטגוריה:1921 בארצות הברית
קטגוריה:1922 בארצות הברית
קטגוריה:1923 בארצות הברית
אילנה מרילס שטוקמן

**אילנה מרילס סטוקמן** (באנגלית: **Elana Maryles Sztokman**; נולדה ב-20 בדצמבר 1969) היא סוציולוגית, סופרת ופמיניסטית ישראלית ילידת ארצות הברית. שני ספריה הראשונים, החוקרים את נושא הזהות המגדרית בקהילה היהודית האורתודוקסית, זכו בפרס הספר היהודי הלאומי. היא התמודדה ללא הצלחה בבחירות לכנסת ה-23 שנערכו בשנת 2020, כחברה מייסדת במפלגת הנשים "קול הנשים".

## ביוגרפיה
נולדה בפלטבוש שבברוקלין, השלישית מבין ארבע בנות שנולדו לגלאדיס (לבית שמלץ) ולמת'יו מרילס, בנקאי השקעות. סטוקמן למדה בישיבה דפלטבוש, והמשיכה ללמוד מדעי המדינה וחינוך במכללת ברנרד.

היא עלתה לישראל בשנת 1993, וקיבלה תואר שני בחינוך יהודי ודוקטורט בחינוך, סוציולוגיה ואנתרופולוגיה מהאוניברסיטה העברית בירושלים. קיבלה תואר שני במדעה הסביבה מאונ' תל אביב.

מהמייסדות של עמותת "מבוי סתום", ארגון העוזר לעגונות, ושימשה כראשו בשנים 1997 עד 2002, והפכה למנכ"ל הברית הפמיניסטית היהודית האורתודוקסית בשנת 2012. היא קיבלה תשומת לב תקשורתית בספטמבר 2014, לאחר שגבר חרדי סירב לשבת לידה בטיסת אל על מארצות הברית לישראל.

הייתה מנהלת תקשורת למפלגת הדמוקרטים בישראל 2017-2021.

בשנת 2012 ו-2013 ספריה זכו ב.

בשנת 2020 הקימה מפלגת קול הנשים ורצה לכנסת. 

החל משנת 2017 היא לומדת להסמכה לרבנות רפורמית בהיברו יוניון קולג'.

## לקריאה נוספת
* "מדור הגברים: גברים יהודים אורתודוקסים בעולם שוויוני" (הוצאת אוניברסיטת ניו אינגלנד, 2011).
* "חינוך בתדמית האלוהית: סוגיות מגדריות בבתי ספר ליום היהודי האורתודוקסי" (עם חיה רוזנפלד גורסטמן) (הוצאת אוניברסיטת ברנדייס, 2013).
* "המלחמה בנשים בישראל: כיצד הרדיקאליזם הדתי מחניק את קול האומה" (ספרי מקורות, ספטמבר 2014).
* "Masala Mamas: מתכונים וסיפורים" מנשים הודיות שמשנות את קהילתן באמצעות אוכל ואהבה (לביאה, חותם של Panoma Press, 2018).

## קישורים חיצוניים
* 
* 

## הערות שוליים

קטגוריה:סוציולוגים יהודים אמריקאים
קטגוריה:סופרות יהודיות אמריקאיות
קטגוריה:בוגרי ישיבה דפלטבוש
קטגוריה:פמיניסטיות דתיות
קטגוריה:בוגרות ברנרד קולג'
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1969
קטגוריה:ישראלים שנולדו ב-1969
Hold Back the River

"**Hold Back the River**" הוא סינגל שיר של הזמר-יוצר האנגלי ג'יימס ביי. הסינגל יצא, על ידי ריפבליק רקורדס, ב-17 בנובמבר 2014, כסינגל השני מתוך אלבום האולפן הראשון של ביי, *Chaos and the Calm*. השיר נכתב על ידי איאן ארצ'ר וג'יימס ביי והופק על ידי ג'קווייר קינג. השיר הופיע בפסקול של הסרט המקום בינינו.

נכון לאוקטובר 2021, השיר הושמע למעלה מ-523 מיליון פעמים בספוטיפיי.

## וידאו קליפ
הווידאו קליפ של הסינגל יצא לראשונה בערוץ היוטיוב של הזמר ב-24 באוקטובר 2014. נכון לאוגוסט 2021, הווידאו קליפ נצפה למעלה מ-234 מיליון פעמים.

## פרסים ומועמדויות

## מיקומי שיא

## נתוני מכירות

## היסטוריית פרסום

## קישורים חיצוניים

## הערות שוליים

קטגוריה:שירי ג'יימס ביי
קטגוריה:שירים באנגלית
קטגוריה:שירים שנכתבו על ידי ג'יימס ביי
קטגוריה:שירים על נהרות
קטגוריה:שירי לפידים
קטגוריה:בלדות רוק
קטגוריה:שירי פולק רוק
קטגוריה:סינגלים שהגיעו למקום הראשון במצעד הסינגלים האירי
יעד סופי 5

**יעד סופי 5** (באנגלית: **Final Destination 5**) הוא סרט אימה-מתח אמריקאי משנת 2011 בבימויו של סטיבן קוול ובכיכובם של ניקולס דאגווסטו, אמה בל, מיילס פישר, וטוני טוד. הסרט הוא החמישי בסדרת הסרטים "יעד סופי" וממשיך את הקונספט המוכר שבו קבוצת אנשים מנסה לברוח ממותם לאחר שמישהו מהם חזה את האסון המתקרב. בסרט זה, הקבוצה מנסה להימלט ממסלולו של המוות לאחר קריסת גשר תלוי.

למרות שיעד סופי 4 הוכרז כסרט הסופי בזיכיון, ההצלחה בקופות הובילה לפיתוח של יעד סופי 5, שהחל ב-2010. הצילומים התרחשו בוונקובר, כמו בשלושת הסרטים הראשונים. זהו גם הסרט השני בזיכיון שצולם כסרט תלת-ממד . 

הסרט יצא לאקרנים ב-12 באוגוסט 2011 וב-DVD ב-27 בדצמבר 2011 על ידי אולפני האחים וורנר ו- ניו ליין סינמה. הוא זכה לביקורות מעורבות מהמבקרים אך זכה להצלחה בקופות עם הכנסות בגובה של 157 מיליון דולר ברחבי העולם מול תקציב של 40 מיליון דולר ובכך הפך לסרט השני הכי מרוויח בזיכיון. פרק שישי בסדרה, "יעד סופי: קשר דם", אמור לצאת ב-2025.

## עלילה
הסרט מתחיל כאשר סם לוטון (ניקולס דאגווסטו) מקבל חזיון שבו הוא רואה את קריסת גשר תלוי שבו נמצאת קבוצת חברים ועמיתים לעבודה. הוא מצליח להזהיר ולהציל חלק מהם, אך כפי שקורה בסרטים הקודמים בסדרה, המוות מתחיל לרדוף אחרי הניצולים לפי סדר החזיון המקורי. הם מנסים למצוא דרך להימלט מהגורל הצפוי להם, תוך כדי הבנת החוקים החדשים של המוות.

## צוות השחקנים
* **ניקולס דאגווסטו** בתפקיד סם לוטון - הדמות הראשית שחווה את החזיון ומנסה להציל את חבריו.
* **אמה בל** בתפקיד מולי הארפר - חברתו של סם שמנסה לשרוד יחד איתו.
* **מיילס פישר** בתפקיד פיטר פרידקין - עמית לעבודה של סם שגם מנסה להתחמק מהמוות.
* **טוני טוד** בתפקיד ויליאם בלודוורת' - קברן מסתורי שיודע יותר מדי על תהליך המוות.

## ביקורות
הסרט "יעד סופי 5" זכה לביקורות חיוביות יותר מקודמיו בסדרה, כאשר רבים מהמבקרים שיבחו את השימוש היצירתי באפקטים מיוחדים ובסצנות המוות המורכבות. הסרט הצליח לרענן את הקונספט של הסדרה תוך כדי שמירה על האווירה האימתנית של הסרטים הקודמים. הסרט קיבל ציון של 62% באתר Rotten Tomatoes, המבוסס על כ-109 ביקורות, וציון של 50 מתוך 100 באתר Metacritic, מה שמעיד על ביקורות מעורבות עד חיוביות.
## קישורים חיצוניים

* 

## הערות שוליים

קטגוריה:סרטי האחים וורנר
קטגוריה:סרטי ניו ליין סינמה
קטגוריה:סרטי IMAX
קטגוריה:סרטים שמתרחשים במטוס
קטגוריה:סרטי אימה על-טבעיים אמריקאיים
קטגוריה:סרטי אימה על-טבעיים משנות ה-2010
קטגוריה:סרטי אימה מ-2011
קטגוריה:סרטי 2011
קטגוריה:סרטים על מוות
So Close

"**So Close**" הוא סינגל של הצמד השוודי, NOTD, והדי ג'יי הגרמני, פליקס ין, בשיתוף פעולה הלהקה האמריקאית, קפטין קאטס , והזמרת-יוצרת האנגלייה, ג'ורג'יה קו. הסינגל יצא, על ידי יוניברסל מיוזיק גרופ, ב-2 בנובמבר 2018.

ב-2020, השיר היה מועמד בקטגוריית שיר הדאנס של השנה בפרסי המוזיקה של iHeartRadio.

נכון לאוקטובר 2021, השיר הושמע למעלה מ-304 מיליון פעמים בספוטיפיי.

## וידאו קליפ
הווידאו קליפ הראשון של השיר, שבויים על ידי מיילס & אייג'יי, יצא בערוץ היוטיוב של NOTD, ב-3 בדצמבר 2018. נכון לאוקטובר 2021, הווידאו קליפ נצפה למעלה מ-5 מיליון פעמים.

הווידאו קליפ השני של השיר, בכיכובה של ילדת השער של גיליון בגדי הים של ספורטס אילוסטרייטד, קמילה קוסטק , הועלה לערוץ היוטיוב של קוסטק ב-27 ביוני 2019. נכון לאוקטובר 2021, הווידאו קליפ נצפה למעלה מ-137 אלף פעמים.

## מיקומי שיא

## קישורים חיצוניים

## הערות שוליים

קטגוריה:שירי פליקס ין
קטגוריה:שירים באנגלית
קטגוריה:שירי דאנס-פופ
איריס לאו

**איריס לאו** (באנגלית: **Iris Law**; נולדה ב-25 באוקטובר 2000) היא דוגמנית ושחקנית אנגליה.

## ביוגרפיה
איריס לאו היא בתם של סיידי פרוסט וג'וד לאו. יש לה שני אחים והסנדקית שלה היא הדוגמנית קייט מוס. הוריה התגרשו בשנת 2003 לאחר שש שנות נישואים. אחיה הוא השחקן ראף לאו.

## קריירה
לאו הופיעה לראשונה כדוגמנית בכתבה על משפחתה, שפורסמה במגזין ווג ביולי 2002 לצד הוריה ואחיה. בדצמבר 2015, היא הופיעה לראשונה הופיעה בקטלוג של חברת האופנה מיו מיו לאחר מכן הופיעה בשלושה קמפיינים של חברת האופנה ברברי, בינואר, מרץ ויולי 2017. בשנת 2019 צעדה על המסלול של חברת האופנה כריסטיאן דיור בשבוע האופנה בפריז. לאו הופיעה על שערים של מספר מגזיני אופנה.

בשנת 2021 לוהקה לאו לתפקיד ראשי במיני סדרה פיסטול, לצד אנסון בון ולואי פרטרידג'.

## חיים אישיים
לאו מתגוררת בפרימרוז היל, לונדון.

## קישורים חיצוניים

* 

## הערות שוליים

קטגוריה:דוגמניות אנגליות
קטגוריה:שחקניות אנגליות
קטגוריה:אנגליות שנולדו ב-2000
קח אותי

"**קח אותי**", הידוע גם במילות הפתיחה שלו: "**מי אמר לָךְ**", הוא שיר רוק ישראלי של להקת היהודים, שנכתב והולחן על ידי תום פטרובר. השיר יצא כסינגל בשנת 1994 (תחת השם "מי אמר לך") ונכלל באלבום הבכורה של הלהקה, מציאות נפרדת.

## רקע
השיר נכתב על ידי תום פטרובר בעקבות סיפורים שאורית שחף סיפרה לו על ילדותה, כשגרו יחדיו בדירה שכורה בתל אביב. השיר התפרסם באלבום הבכורה של להקתם של השניים – היהודים – "מציאות נפרדת" (1995). לימים סיפרה שחף שהפתיח מתאר את ילדותה בבית הספר, שבו היא נחשבה בעיני חבריה ללימודים ילדה מוזרה ושתקנית. אף שרבים רואים בו שיר אהבה נכזבת, המשפט "אם אתה הולך אז קח אותי, אתה שומע זאת אני..." נכתב על אביה של אורית, שעזב את הבית כשהייתה בת 11.

## גרסות כיסוי
בשנת 2003, בחצי הגמר של העונה הראשונה של "כוכב נולד", ביצעה הזוכה נינט טייב גרסת כיסוי לשיר. הופעת השיר בפריים טיים בערוץ 12 הקפיצה את הפופולריות של הלהקה והכניסה אותה לקונצנזוס למרות שבמשך שנים טענה הלהקה שתחנות הרדיו הפופולריות ממאנות להשמיע את שיריה.

בשנת 2020 הוציאה הגר יפת גרסת כיסוי לשיר.

בשנת 2021 ביצעה זהבה בן את השיר במסגרת השתתפותה בתוכנית "האח הגדול". עוד באותה שנה זכה השיר לגרסת כיסוי מפי חדווה עמרני.

## קרדיטים
* תום פטרובר - כתיבה, הלחנה ועיבוד
* אורית שחף - שירה
* שמוליק בודגוב - גיטרות ועיבוד
* אבי יפרח - גיטרה בס
* אשר פדי - תופים
* ערן מיטלמן - קלידים
* טכנאי הקלטות ומיקס: ראובן שפירא

## קישורים חיצוניים
* 
* 
* 

## הערות שוליים

קטגוריה:שירי 1995
קטגוריה:שירי רוק בעברית
קטגוריה:היהודים